68 



Forstaaelse af, hvor stor Gavn det vilde være for dem, om de 

 fulgte Foregangsmændenes Raad. 



Gjorde de det, vilde der kunne vindes et langt større økono- 

 misk Udbytte af Ederdun, end der nu gøres. Mange Øer og 

 Holme, som nu ikke bruges til Varp, kunde da sikkerlig med stor 

 Fordel indrettes til Rugepladser, saaledes f. Eks. i Bredebugten. 



Forinden vi nu skrider til en nøjere Redegørelse af, hvor- 

 ledes saadanne Varp bør indrettes paa bedste Maade, vil vi et 

 Øjeblik omtale visse Forhold — vedrørende Ederfuglens Naturel 

 samt de Fjender, som man maa tilstræbe at værge den imod, — 

 hvilke spiller en betydningsfuld Rolle for den, der vil indrette 

 de bedst mulige Rugepladser for Fuglene. 



Ederfuglens Fjender. Foruden Mennesket, som desværre 

 ikke altid respekterer de givne Fredningsbestemmelser, er der paa 

 Island og Færøerne, sikkerlig ogsaa i Grønland, en Mængde Dyr, 

 som efterstræber, navnlig Æg i Rugetiden og Yngel efter denne, 

 men stundom ogsaa selve Fuglen. Vi skal nævne disse Fjender 

 enkeltvis, saaledes som de kendes, navnlig paa Island: 



Ræven (toan — refur'inn) tager baade Fugl, Unger og Æg. 

 Det er den farligste Æggetyv, og Rugepladserne maa absolut 

 holdes fredede for den, om der skal ventes Udbytte. Dog er 

 det ikke altid let at holde den borte, selv paa Øer og Holme. 

 Om Vinteren, naar Isen bygger Bro, kommer den let fra Fast- 

 landet over til disse. Den bliver da ikke saa sjælden derovre, 

 til Isen er tøet op, og den saa ikke kan komme tilbage. Passer 

 man nu ikke at faa den dræbt, før Rugetiden begynder, kan 

 den jo gøre store Ulykker. Opdager man den for sent, er der 

 intet andet Middel til at blive den kvit end at foranstalte en Klap- 

 jagt paa den; men en saadan vil altid i Rugetiden foraarsage 

 megen Uro for de rugende Fugle. 



Ørnen (ørn'inn) (Haliaetus albicilla) tager fuldvoksne Fugle 

 og Unger. 



Ravnen (hrafn'inn) (Corviis coraxj tager navnlig Æg, idet den 

 enten spiser dem paa Stedet eller fører dem bort. Den er en farlig 

 Æggetyv, idet den ofte viser stor Snuhed for at opnaa sin Hensigt. 

 Det er hændt ikke saa sjældent, at to Ravne har opereret i Fælles- 

 skab for at narre Ederfuglen bort fra dens Rede. Den ene sætter 

 sig simpelthen foran den rugende Fugl, driller den og tirrer den 

 saa længe, til den sluttelig rejser sig; men da er den anden Ravn 

 parat og tager Æggene af Reden. 



